# **Turneringsrapport Bergen Open, 20.-21.oktober 2023**

Sted: Bergen Squashsenter, 5 baner

* Arrangør: Bergen Squash Klubb
* Antall spillere: 57
* Søknadsbeløp turneringsstøtte: 7.500 kr
* Kontonummer: 8580.05.12331

Turneringen ble avholdt på Bergen Squashsenter sine lokaler på Sandsli. God deltakelse i alle klasser, med store deler av Norges-eliten på plass i Elite-klassene.

I Herrer Elite vant rutinerte Sindre Roaldsøy finalen mot unge og lovende Sebastian Hylland. Det var en meget jevn fem-setter som kunne tippet begge veier. Det lokale håpet Andreas Meling Knoph endte på tredjeplass etter seier over treningskollega Edvard Hegbom og tre lange fem-settere fra kvartfinalen og inn. I Damer Elite fikk Chloe Kalvø revansj mot Irene Fossen etter et knepent tap forrige helg. Denne gangen vant Chloe relativt kontrollert 3-1 i sett. Emma Amble som nettopp har fylt 15 år (!!!) ble nr 3 etter walkover i bronsefinalen.

I en sterk Herrer A-klassen stakk Bredo Molthe av med seieren foran arrangørklubbens Espen Hånes og Knut Martin Tornes.

Gode sponsoravtaler med Lerøy Seafood og Rema1000 Fanatorget sørget rikelig med god og sunn lunsjmat 😊

Avslutningsvis må vi rette en stor takk til Bergen Squashsenter for god service gjennom hele helgen!

|  |  |  |  |  |  |
| --- | --- | --- | --- | --- | --- |
| Klasse | Antall spillere | Trekning | 1.plass | 2.plass | 3.plass |
| Elite Damer | 13 | Monrad | Chloe Kalvø (Lysaker) | Irene Fossen (Bærum) | Emma Amble (Lovund) |
| Elite Herrer | 16 | Monrad | Sindre Roaldsøy (Hafrsfjord) | Sebastian Hylland (Bærum) | Andreas Knoph (Bergen) |
| Herrer A | 15 | Monrad | Bredo Molthe (Åsane) | Espen Hånes (Bergen) | Knut M Tornes (Bergen) |
| Junior A | 11 | Monrad | Eirik Anderson (Bergen) | Philip König (Hafrsfjord) | Kristian M Knoph (Bergen) |
| Junior B | 13 | Monrad | Jonas Alræk (Åsane) | Nikolaj Boldin (Bergen) | Trygve Francke (Bærum) |
| Junior Rekrutt | 3 | Round robin |  |  |  |

 Et bilde som inneholder sport, person, sko, klær

Automatisk generert beskrivelse

Elite Damer Elite Herrer

 

Herrer A Junior A

 

Junior B Junior Rekrutt